stanford-oval/wikipedia huggingface dataset:
מצר מקקלור

| --- | --- |
תמונת לוויין של המצר הממוקם למטה בצדה השמאלי, מתחת לאיים (ממזרח למערב): מלוויל (במרכז התמונה), אגלינטון והנסיך פטריק
תמונת לוויין של המצר הממוקם למטה בצדה השמאלי, מתחת לאיים (ממזרח למערב): מלוויל (במרכז התמונה), אגלינטון והנסיך פטריק
 מידע כללי
 על שם:  Robert McClure 
 מיקום:  הטריטוריות הצפון-מערביות;  הארכיפלג הארקטי הקנדי באוקיינוס הארקטי
 מקשר:  ים בופור לוויקונט מלוויל סאונד (או להמשכה של תעלת פארי)
 מפריד:  בין האי בנקס לבין איי המלכה אליזבת
 סוג:  מצר ים 
 מידות
 אורך:  כ-300 ק"מ
 רוחב מזערי:  120 ק"מ
 עומק מרבי:  יותר מ־400 מטר
 מידע נוסף
 מדינות באגן הניקוז:  קנדה קנדה
 קואורדינטות:  74°50′0″N 118°5′0″W﻿ / ﻿74.83333°N 118.08333°W﻿ / 74.83333; -118.08333
  (למפת קנדה מוגדלת) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי מצר מקקלור(למפת קנדה רגילה) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי מצר מקקלור(למפת הטריטוריות הצפון-מערביות רגילה) ילונייף היי ריבר אינוביק יוקון נונאווט ססקצ'ואן אלברטה קולומביה הבריטית ים בופורמצר מקקלור(למפת הטריטוריות הצפון-מערביות מוגדלת) ילונייף היי ריבר אינוביק יוקון נונאווט ססקצ'ואן אלברטה קולומביה הבריטית ים בופורמצר מקקלור מפת מיקום של מצר הנסיך מוויילס
 
מצר מקקלור (באנגלית: McClure Strait או ‏M'Clure Strait) הוא מצר ים באוקיינוס הקרח הצפוני בחלקן הצפוני של הטריטוריות הצפון-מערביות הקנדיות, המפריד בין האי בנקס מדרום, לבין אי הנסיך פטריק, אגלינטון ומלוויל (שלושת האיים שהם חלק מאיי המלכה אליזבת) מצפון, ומחבר את ים בופור ממערב עם ויקונט מלוויל סאונד (Viscount Melville Sound) ממזרח. המצר הוא למעשה המשכה הצפון-מערבי של תעלת פארי.
רוחבו של המצר במעבר המזרחי הוא 120 ק"מ, עומקו מגיע ליותר מ-400 מטרים, ואורכו – 275 ק"מ.
המצר הוא אחד המעברים במעבר הצפון-מערבי והוא רווי באופן כרוני בקרח ים (Sea ice). ב-1969 נתקעה בו מכלית נפט אמריקאית "מנהטן", שחולצה על ידי שוברת קרח קנדית והשלימה את חציית המעבר דרך נתיב דרומי חלופי (מצר הנסיך מוויילס). באוגוסט 2007 הפך לראשונה לנקי מקרח כתוצאה מההתחממות העולמית.
המצר קרוי על שמו של חוקר אירי של האזור הארקטי בצי המלכותי הבריטי, רוברט מקקלור (Robert McClure; ‏1807–1873), שהיה הראשון לצלוח את המעבר הצפון-מערבי על גבי אונייה ומזחלת.
הערות שוליים

↑  האי אגלינטון (Eglinton Island) הוא אי בלתי מיושב ששטחו 1,541 קמ"ר, השוכן בין האי הנסיך פטריק ממערב, לבין האי מלוויל, ממזרח.
↑  Arctic Council, Arctic Marine Shipping Assessment 2009 Report, p. 21
↑  "מנהטן" (SS Manhattan) נהייתה לאוניית משא מסחרית ראשונה להפליג דרך המעבר הצפון-מערבי.
↑  Northwest Passage now open for business, mongabay.com, September 15, 2007
| גופי מים באוקיינוס הקרח הצפוני |
| --- | --- | --- |
| ימים | ים בופור • ים ברנץ • ים גוסטב אדולף • ים גרינלנד • ים וואנדל • ים לאפטב • הים הלבן • ים לינקולן • הים הנורווגי • ים סיביר המזרחי • ים פצ'ורה • ים צ'וקצ'י • ים קארה |  |
| מפרצים | מפרץ אוב • מפרץ אונגבה • מפרץ אונגה • מפרץ אמונדסן • מפרץ בות'יה • מפרץ ג'יימס • מפרץ דווינה • מפרץ הדסון • מפרץ מזן • מפרץ מלוויל • המפרץ הנורווגי • מפרץ קורוניישן • מפרץ קנדלאקשה |  |
| מצרי ים | מצר אוסטרי • מצר בארו • מצר ברינג • גרון הים הלבן • מצר ג'יימס רוס • מצר דה לונג • מצר דולפין ויוניון • מצר דיז • מצר דייוויס • מצר דמיטרי לאפטב • מצר דנמרק • מצר הדסון • מצר הינלופן • מצר וילקינס • מצר וילקיצקי • ויקונט מלוויל סאונד • מצר ויקטוריה • מצר טיימיר • מצר יבגנוב • מצר יוגורסקי • לארסן סאונד • לנקסטר סאונד • מצר מאליגין • מצר מטוצ'קין • מצר מקקלור • תעלת מקקלינטוק • מצר נארס • מצר הנסיך מוויילס • מצר סאניקוב • סטורפיורד • מצר סימפסון • מצר סמית' • תעלת פארי • תעלת פוקס • פיל סאונד • מצר פראם • פרינס ריג'נט אינלט • מצר פרנקלין • מצר קארה • אגן קיין • מצר קילדין • תעלת קנדי • תעלת רובסון |  |
| מעברים | המעבר הצפון-מזרחי • המעבר הצפון-מערבי |  |
| --- | --- |
בקרת זהויות :  NARA: 10038219  VIAF: 5995151595781505470006   WorldCat (עם VIAF): 5995151595781505470006 
ערך זה הוא קצרמרבנושא גאוגרפיה של קנדה ובנושא גופי מים. אתם מוזמנים לתרום לוויקיפדיה ו.
מקיף שש-שנתי אורט רמת יוסף

| --- | --- |
אין תמונה חופשית
 בית ספר שש-שנתי
 מוטו:  "לומדים היום את עולם המחר"
 השתייכות:  בית ספר ממלכתי
 תקופת הפעילות:  1982–הווה (כ־42 שנים)
 מגמות:  הנדסת תוכנה, כימיה, אלקטרוניקה (שוחרות), תקשורת, מדעי החברה, תעשייה וניהול, חינוך מיוחד
 שכבות לימוד:  ז'–י"ב
 מספר כיתות:  37
 בעלי תפקידים
 מנהל:  לינור דואן (חטיבה)
 מנהלת:  חדוה גלזר (תיכון)
 באחריות:  משרד החינוך
 תלמידים
 :  כ-800
 מיקום
 מיקום:  בת ים
 מדינה:  ישראל ישראל
 קואורדינטות:  32°01′10.6″N 34°45′28.4″E﻿ / ﻿32.019611°N 34.757889°E﻿ / 32.019611; 34.757889
 ramatyosef.ort.org.il
  מפת מיקום  מפה דינמית   (למפת גוש דן מוגדלת) מקיף שש-שנתי אורט רמת יוסף(למפת גוש דן רגילה) מקיף שש-שנתי אורט רמת יוסף(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מקיף שש-שנתי אורט רמת יוסף(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מקיף שש-שנתי אורט רמת יוסף  he מקיף שש-שנתי אורט רמת יוסףhe מקיף שש-שנתי אורט רמת יוסףמפת __ בת ים (in English: Bat Yam) [‌גוש דן וסביבותיו‌]מצפון: __ תל אביב-יפו (in English: Tel Aviv) ממזרח: __ חולון (in English: Holon) מדרום: __ ראשון לציון (in English: Rishon LeZion) ממערב: הים התיכון (in English: PAM) tabBackground:;tabBorder:#aaa;defaultTab:0;
 
מקיף שש שנתי אורט רמת יוסף הוא בית ספר תיכון וחטיבת ביניים השוכן בשכונת רמת יוסף בבת ים. אורט רמת יוסף הוא מקיף ממלכתי הפועל כחלק מרשת החינוך אורט ישראל. בבית הספר שש שכבות והוא מונה כ-800 תלמידים מגילאי 12 ועד 18. מנהלת המקיף השש-שנתי היא חדוה גלזר ומנהלת חטיבת הביניים היא לינור דואן.
מבנה

בית הספר מכיל שני בניינים מרכזיים: בניין חטיבת הביניים ובניין החטיבה העליונה. בין הביניים ממוקמת רחבה גדולה עם ספסלים מודרניים ומרגש כדורסל וכדורגל לרווחת התלמידים. שטח בית הספר מוקף בגדר חיצונית, בין החטיבה העליונה ולביניים ישנו גשר המפריד בין שני המבנים. במרכז הגשר עומד מבנה ההנהלה. בשטח בית הספר קיימים 2 אולמות ספורט גדולים ומרווחים ובאחד מהם קיים אולם כושר עם מתקנים.
מבנה חטיבת הביניים שימש בעבר את תיכון "רמות" וגדר הפרידה בין התיכונים. כחלק מתהליך חיטוב התיכונים בעיר, עבר תיכון "רמות" למבנה אחר בעיר, והמבנה ששימש אותו עד אז הפך למבנה החטיבה של "אורט רמת יוסף".
מגמות ומסלולים בחטיבת הביניים והתיכון

מגמת תקשורת - מגמת התקשורת משלבת חינוך לצריכה ביקורתית של אמצעי התקשורת וחינוך ליצירה עצמאית ומתן ביטוי לעמדות האישיות באמצעות אמצעי התקשורת. במהלך לימודי המגמה, התלמידים לומדים על תכונות צילום, שיווק, תקשורת המונים ועוד. למגמה 2 חלקים: חלק עיוני בן 3 יחידות וחלק מעשי בן 2 יחידות.
מגמת מדעי החברה - מגמת מדעי החברה משלבת את לימודי הפסיכולוגיה וסוציולוגיה. במהלך לימודי המגמה, התלמידים לומדים על מנהיגות, התנהגות האדם, מבנה חברתי ועוד. המגמה כוללת 2 יחידות לכל מקצוע ויחידה נוספת של עבודת חקר כללית במדעי החברה.
מגמת פיזיקה - מגמת פיזיקה מאופיינת בניסיון לחקור את המערכות הקיימות מסביבינו. במהלך לימודי המגמה, התלמידים לומדים על מערכות אופטיות, מכניות, חשמליות ועוד.
מגמת כימיה - במגמת כימיה לומדים התלמידים את בסיס לימודי הרפואה, רוקחות, ביוטכנולוגיה ועוד.
מגמת ביולוגיה - חקר המח - במהלך מגמת ביולוגיה התלמידים מתנסים בהכנות עבודות חקר, ניסויים ועבודה עצמית. במגמה התלמידים לומדים את התחומים השונים של המדעים בצורה מורחבת.
מגמת אלקטרוניקה - מגמת אלקטרוניקה היא מגמת הייטק ברמה גבוהה ביותר, המשלבת תחומי תקשורת, אלקטרוניקה, רובוטיקה ועוד. במהלך לימודי המגמה, לומדים התלמידים על מערכות אלקטרוניות וכיצד ניתן לשלוט עליהם באמצעות המחשב. המגמה כוללת 10 יחידות.
הנדסת תוכנה - במהלך לימודי המגמה, התלמידים מכירים שפות תכנות ולומדים כיצד לבנות פרויקטים מגוונים בשפות התכנות. בסיום לימודי המגמה יקבל הבוגר תעודת בגרות של 10 יחידות לימוד.
כיתת חינוך מיוחד - כיתת חינוך מיוחד מיועדת לילדים בעלי אוטיזם או לקויות למידה. בכל כיתה יש עד שמונה ילדים.
הערות שוליים

↑  דבר מנהלות בית הספר, באתר www.ramatyosef.ort.org.il
| --- | --- |
בקרת זהויות :  NLI: 987007303200805171
מצר מלאקה

| --- | --- |

 מידע כללי
 על שם:  מלאקה 
 סוג:  מצר ים 
 מידות
 אורך:  930 קילומטר
 מידע נוסף
 נהר מזין:  Klang River, Rokan River, Barumun River, Kedah River, Muda River, נהר אסהאן, Kampar River, Siak River, Merbok River 
 מדינות באגן הניקוז:  מלזיה, אינדונזיה, סינגפור 
 קואורדינטות:  2°30′00″N 101°10′00″E﻿ / ﻿2.5°N 101.16666669444°E﻿ / 2.5; 101.16666669444
  (למפת מלזיה מוגדלת) קואלה לומפור ג'והור באהרו איפוה קוצ'ינג קוטה קינבאלו  מלאקה תאי. ס. אינדונזיה אינדונזיה ב. ים סין הדרומימצר מלאקה(למפת מלזיה רגילה) קואלה לומפור ג'והור באהרו איפוה קוצ'ינג קוטה קינבאלו  מלאקה תאי. ס. אינדונזיה אינדונזיה ב. ים סין הדרומימצר מלאקה
 
מצר מלאקה הוא מצר ים בין חצי האי המלאי לבין האי סומטרה שבאינדונזיה, והוא מחבר את ים אנדמן שבאוקיינוס ההודי אל ים סין הדרומי שבאוקיינוס השקט. אורך המצר כ-800 קילומטרים, ורוחבו בנקודה הצרה ביותר (מערבית לסינגפור) כ-2.8 קילומטר.
תעבורה ימית

מצר מלאקה הוא נתיב השיט העיקרי בין האוקיינוס ההודי והאוקיינוס השקט ולו חשיבות כלכלית ואסטרטגית. דרכו עוברת, בין השאר, התעבורה הימית בין שלוש מהמדינות המאוכלסות ביותר בעולם: הודו, אינדונזיה וסין. המעבר במצר מקצר את הדרך בין האוקיינוסים בכ-1,600 קילומטר (כשלושה ימי הפלגה) לעומת ההפלגה דרומה אל מצר לומבוק ושיט לאורך חופם הדרומי של ג'אווה וסומטרה או הפלגה דרומה אל מצר סונדה, שאינו מתאים לחלק מכלי השיט, ושיט לאורך סומטרה.
במצר עוברים מדי שנה כ-50,000 כלי שיט, בנפח מטען המהווה כרבע מהתעבורה הימית העולמית (יותר מכפול מהתעבורה הימית בתעלת סואץ). כמעט כל יבוא הנפט והגז הטבעי לסין וליפן עובר דרך מצר מלאקה.
מדי כמה שנים עולה יוזמה מצד שלטונות תאילנד לבדיקת היתכנות כריית תעלה בתחומה, שתהווה נתיב שיט חליפי למצר מלאקה. המיזם שנוי במחלוקת, בעיקר בשל עלותו.
תעבורה ימית > שוד ימי

גורמים אלה הפכו את מצר מלאקה ליעד מועדף לשוד ימי ולנתיב רגיש לפעילות טרור. בתחילת המאה ה-21 גברו מעשי השוד הימי במצר, מכ-25 פעולות ב-1994 לכ-220 פעולות בשנת 2000. תקיפות שודדי ים במצר מלאקה במהלך שנת 2003 היוו כשליש מכלל הפעולות הפיראטיות הימיות בעולם. חלקן מבוצעות נגד יאכטות, ומקורן בעיקר מכיוון חופי סומטרה.
עם התגברות תקיפות השוד הימי במחצית הראשונה של 2004 ועליית הטרור הבינלאומי לאחר פיגועי 11 בספטמבר 2001, נחתם הסכם לשיתוף פעולה בין סינגפור, מלזיה ואינדונזיה, ומאמצע 2004 מתקיימים סיורים ימיים משותפים במימי המצר. המאמצים נשאו פרי, ולקראת סוף העשור הראשון של המאה ה-21 חלה ירידה משמעותית במספר ניסיונות השוד הימי.
מלנורוזאורוס

| מלנורוזאורוס |
| --- | --- |
עצם ירך של מלנורוזאורוס  שחזור והשוואה לאדם של מלנורוזאורוס
תקופה
טריאס עליון 216.5–201 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
תת־סדרה:: דמויי זאורופודים
משפחה:: מלנורוזאוריים
סוג:: מלנורוזאורוס
מין:: Melanorosaurus readi
שם מדעי
 Melanorosaurus ‏Haughton, 1924

מלנורוזאורוס (שם מדעי: Melanorosaurus; מילולית: "לטאת ההרים השחורים") הוא סוג של דינוזאור בן לקבוצת דמויי זאורופודים, אשר התקיים בטריאס העליון לפני 216.5-201 מיליון שנה. המאובנים שלו נמצאו בדרום אפריקה.
דינוזאור זה היה קרוב לפלטאוזאוריים, אך היה מהפרוזאורופודים הקרובים ביותר לזאורופודים האמיתיים והיה בעל מבנה גוף כבד יחסית ועצמות חזקות יותר. הוא הגיע לאורך 8 מטרים ולמשקל של 1.3 טון בממוצע. אורך הגולגולת הגיע ל-25 סנטימטרים והייתה משולשת בצורתה. השיניים שימשו ללעיסת צמחים. ככל הנראה הוא לא השתמש בגפיו האחוריות כדי להזדקף אלא נע על ארבע רגליים כל הזמן.
מאובניו התגלו בתצורות אליוט (אנ') שבלסוטו, ובדרום אפריקה. באזורו נמצאו דינוזאורים רבים לרבות ההטרודונטוזאורוס והמסוספונדילוס.
סוג זה כלל מין אחד - Melanorosaurus readi, אשר הוגדר ב-1924. ב-1993 התגלו בדרום אפריקה מאובנים נוספים שאולי השתייכו למין אחר בשם Melanorosaurus thabanensis, אך מבנה העצמות היה שונה, כך שהם שויכו לסוג חדש - מרוקטנוס (Meroktenos).
מוות (עולם הדיסק)

| --- | --- |

המוות של עולם הדיסק רוכב על סוסו בינקי מוות הוא התגלמות דמוית-אנוש של תופעת המוות שנוצרה על ידי האמונה של האנושות. עם הזמן הוא פיתח אישיות ואף על פי שהוא מבצע את תפקידו ביעילות רבה, הוא ידידם הטוב ביותר של החיים.   צויר על ידי Catskind
 סוג:  דמות ראשית
 שם ספר:  עולם הדיסק
 הופעה ראשונה:  צבע הכשף
 יוצרים:  טרי פראצ'ט
 גילום הדמות:  כריסטופר לי, רוב בריידון 
 מידע
 כינויים:  ביל דלת (Bill Door), מר סקרוב
 גזע:  ישות על-טבעית נצחית, האנשה של המוות
 מין:  זכר
 מקצוע:  מלאך המוות של עולם הדיסק
 מומחיות:  מוות, זמן, קציר בחרמש
 כוחות:  ישות נצחית אל-זמנית ועל-מציאותית, אלמוות, תנועה בלתי-מוגבלת במרחב ובזמן, זיכרון דו-כיווני וידע רב
 כלי נשק:  חרמש וחרב
 כלי רכב:  סוס לבן בשם בינקי
 סגנון לחימה:  לוחם וקוצר מיומן מאוד בחרמש
 דמויות קשורות
 משפחה:  סוזן (נכדה מאומצת), איזבל (בת מאומצת, מתה), מורט (חתן, מת)
 חברים:  עזראל (מפקד), המוות של החולדות, המוות של הפרעושים, קוות' (עורב), אלברטו מאליך (משרת אישי), בינקי (סוס), חמשת פרשי האפוקליפסה של עולם הדיסק, רנטה פליטוורת'
 אויבים:  המשגיחים של המציאות, המוות החדש
 
מוות הוא דמות קבועה בסדרת ספרי הפנטזיה הפרודית "עולם הדיסק" של הסופר האנגלי טרי פראצ'ט. הדמות מהווה פרודיה אוהדת על ההאנשות של המוות ומוצגת בחיוב. דמותו של מוות נחשבת לפופולרית במיוחד והיא מופיעה כמעט בכל הספרים. דמותו של מוות החלה כמלאך המוות של עולם הדיסק ותו לאו, אך עם הזמן, דמותו של מוות פיתחה אישיות ומשפחה, ובין השאר אף יוחדה לה מעין "מפה" מיוחדת המתארת את ביתו של מוות. דמותו של מוות הפכה לאחת הדמויות הפופולריות ביותר בעיני מעריצי הסדרה.
דמותו של מוות מתוארת בספרים כמעין פרודיה אוהדת על ההאנשות של המוות, ומוצגת כשאובה ממוחותיהם של בני האנוש וחזותה כשלד עוטה גלימה שחורה ובעל חרמש. על פי הספרים, תפקידו של מוות לקחת את נשמות המתים ברגע מותם ולנהל את המוות בעולם הדיסק. על אף תפקיד זה, דמותו של מוות איננה מצטיירת כאכזרית אלא כמקצועית גרידא, והוא עצמו רואה בתפקידו שירות חשוב לציבור. למעשה, יחסו כלפי האנושות הוא יחס של סקרנות מהולה באמפתיה וחיבה. חיכוכו המתמיד של מוות עם בני האנוש גורם לו לנסות לחקות מנהגיהם, נושא עיקרי החוזר על עצמו בעלילות הדמות אשר הוצגו בסדרת הספרים, ובכך היא משמשת את הסופר לשיקוף התרבות האנושית וערכיה.
דמותו של מוות

דמותו של מוות הופיעה לראשונה בספר "צבע הכשף" (Colour of Magic), שהיה הראשון בסדרה. מאז חזרה דמותו להופיע כמעט בכל הספרים בסדרה הקנונית וכמו כן במופעי "ספין אוף" אשר נוצרו לה. הדמות הייתה לראשית לראשונה ב"איש הקציר" (Reaper Man), הספר ה-11 (עשירי בתרגומים העברים מאחר ש-Eric לא תורגם עד כה), אשר עסק בניסיון להדיח את מוות מתפקידו. הוא שב והיה לדמות ראשית ב"אבא חורף" (Hogfather). כמו כן, הוא הופיע במספר ספרים כדמות עיקרית, על אף שלא ראשית, והם: "תרועת מוות" (Mort), "מוזיקת נשמה" (Soul Music) ו"גנב הזמן" (Thief of Time).
על אף שכדמות חשובה היה רק בחמישה ספרים, הופעתו החוזרת של מוות בכל ספרי הסדרה, להוציא "בני החורין הקטנים" (Wee Free Men), הייתה לקרקע פורייה עבור פיתוח הן הדמות עצמה והן הבנת הקוראים אותה. עם הזמן הפך מוות מדמות ללא כל רגש לדמות מורכבת אשר הפגינה לא אחת רגשות אנושים שונים ונאלצה להתמודד עם קונפליקטים רגשיים. עוד התפתחה המקצועיות של מוות והגדרת תפקידו, לעיתים לפי טרנדים חדשים או גישות מדעיות חדשניות. שני הדברים, אישיותו של מוות ואופן ביצוע עבודתו, השתלבו לעיתים והיו לגורם המניע עבור עלילות חלק מהספרים. השניים אף באו לידי ביטוי ב"ממלכתו של מוות", המקום בו שם הוא את משכנו כפי שמתואר בספרים. לכאורה הממלכה עצמה לא השתנתה כמעט במהלך הספרים, אך חלקים מסוימים ממנה, כמו גם דריה האחרים מלבד מוות עצמו, משקפים את השינויים שחלו בדמות.
בספרים מוצגים כל אלו כתוצרם של דבר אחד ויחיד, והוא תפיסת בני האנוש את מוות, כמושג וכדמות מיתולוגית. על כן אישיותו של מוות, אופן פעולתו במסגרת מילוי תפקידו ועיצוב ממלכתו או אופי דריה האחרים - כולם מהווים כלים ראשיים בידי הסופר להעביר מסריו בנוגע לטבע האנושי. האספקטים השונים עבור דמותו של מוות לרוב משקפים באופן אבסורדי את בני האנוש וחושפים אמיתות מסוימות, לטעם הסופר לכל הפחות, במערומיהן. הדבר ניכר בעיקר בדרך התמודדותו של מוות באישיותו המתפתחת או בדרישות המסתבכות והולכות של תפקידו, כמו גם מערכות היחסים שהוא מנהל עם שאר דרי ממלכתו. לעיתים המסר מתבהר בעקיפין, דרך התנהגותם של אלו האחרונים.
דמותו של מוות > מוות (האישיות)

מוות הופיע לראשונה בספר "צבע הכשף", הראשון בספרי הסדרה. בספר זה, כמו גם המשכו הישיר "אור מופלא" (The Light Fantastic) דמותו של מוות, כמו גם החוקים תחתיה היא עובדת, מעט שונים מאשר בשאר ספרי הסדרה. בספרים אלו מוות מתעניין במיוחד באחד מגיבוריו הידועים האחרים של פראצ'ט, וגיבור שני הספרים - המכשף הלא מוצלח סתמרוח. מוות מנסה לרדוף אחריו, ואף מבקש לסייע לו כדי להגיע למקום ולמועד בו, לפי תוכניותיו, סתמרוח אמור למות. כאשר זה מסרב לסייע במותו שלו לפי התוכנית של מוות, מוות מתרגז ואף מקלל אותו. הבעת רגשות כזו התמעטה בספרים הבאים בסדרה, אם כי הופיעה לעיתים, כמו בספר הראשון אשר סבב סביב דמותו - "תרועת מוות" (Mort).
התמונה הכללית אשר נוצרת לעיני הקורא בדבר אישיותו של מוות היא לא כדמות אכזרית, אלא יעילה. מוות עצמו רואה את עבודתו כשירות חיוני לציבור. כאמור, דברים אלו לא היו נכונים בספר הראשון בסדרה, שם דווקא הודגמה אכזריות מקרית של מוות והוא אף הורג אחת הדמויות השוליות כבגחמה.
שינוי מהותי בהתנהגותו של מוות הורגש החל בספר "איש הקציר" (Reaper Man), הספר השני בו היווה דמות עיקרית. בספר מוות מורד ממעמדו ומוצא לפרישה לגמלאות, אשר משמעותה היא הפיכתו לאדם ובן תמותה בעוד שישות אחרת מתגבשת ותופסת את תפקידו. במשך תקופה זו מוות מבלה את זמנו כקוצר בחווה חקלאית, מתאהב מעט בבעלת החווה, מתיידד עם ילדה בת המקום ובכלל עובר תהליך בו הזדהותו עם המין האנושי הולכת וגוברת. עם זאת, עוד לפני כן מוות ניסה לחקור את האנושות, וכבר בספר "תרועת מוות" אנו מגלים כי אימץ ילדה קטנה בשם איזבל כבתו, לקח לעצמו משרת בשם אלברט ומבלה לעיתים את זמנו בחקר מנהגים אנושיים שונים. חקר זה, כפי שמתגלה בספרים מאוחרים יותר, שינה את מוות ויצר אצלו תכונות אנושיות, ובראשן הרצון לאהוב. בשל כך הוא שוכר שוליה, נער גמלוני בשם מורט, כדי שיחליף אותו כאשר מוות לוקח חופשה לחקור את האנושות.
בספר Soul Music, אשר עד כה לא יצא לאור בתרגום לעברית, אנו מגלים רבות על מוות דרך נכדתו המאומצת, סוזן - בתם של איזבל ומורט. סוזן, הנזכרת בביקור שערכה בממלכתו של מוות כילדה קטנה, מראה כיצד מוות ניסה למצוא חן בעיניה ולשמש לה כסבא אמיתי לכל דבר, דבר אשר לכאורה לא תואם את קווי האישיות העיקרים של מוות. יתרה מזאת - במהלך הספר מוות מנסה לשכוח את יגונו ואבלו על כך שנאלץ לקחת את נשמותיהם של איזבל ובעלה. הפגנת רגשות אלו, אשר נדמית כעומדת בסתירה לעיקרי הדמות, מוסברת באופן חלקי לאורך הספרים - בתחילה בהערות הסובבים את מוות, כי עקב סקרנותו "נדבק" ברגשות אנושיים ולאחר מכן באופן מפורש יותר. עם זאת, דברים אלו לא מסבירים מדוע זה מוות, אשר מלכתחילה לא הייתה אמורה להיות לו כל אישיות, מפגין בכלל סקרנות.
תשובה לכך ניתנת לבסוף על ידי מוות עצמו בספר ה-26 בסדרה, Thief of Time. בספר מוות מנסה לקבץ את ארבעת פרשי האפוקליפסה, שכן סוף העולם מגיע ועליהם למלא את תפקידם המיתולוגי וכדבריו - "לרכב". מוות נתקל באכזבה פעם אחר פעם, כאשר הוא מגלה שכל הפרשים לא מעוניינים לבצע זאת ומעדיפים לפרוש לגמלאות. לבסוף מסיק מוות בעצמו כי מכיוון שנוצרו ממוחותיהם של בני האנוש - כך גם שאבו מתוכם את רגשותיהם, כמו פחד או חוסר ביטחון. מוות עצמו לא משכיל להסיק זאת גם לגבי עצמו.
דמותו של מוות > מוות (העבודה)

מוות כפוף לעזראל - ישות קוסמית נצחית שמתוארת הן כמרחב-זמן והן כ"המוות של כל היקום". פניו הם שעון עצום ממדים שבו המחוג הקטן משלים רק סיבוב אחד. תפקידו העיקרי של מוות הוא להסדיר את כל הקשור במוות בעולם הדיסק ובפרט לקחת את נשמות המתים וללוות אותן אל העולם הבא. למוות עוזרים רבים כמו מגפה, צרעת, שיטפון וגרדת. עם זאת, במסגרת עבודתו מוות מבצע לעיתים ביקורים אישיים, שבהם הוא מטפל באופן אישי בנשמתו של הנפטר ואף משוחח עמו. רק מכשפים, מכשפות, ילדים קטנים, אנשים בעלי מודעוּת גבוהה למה שבאמת קיים וחתולים יכולים לראות את מוות לפני שבא יומם. לפי הכללים, מוות מחויב לערוך ביקור אישי למכשפים, מכשפות ומלכים, אך הוא מטפל גם בפשוטי העם וזאת כדי לבדוק שהכל מתנהל כשורה. בעוד שאת רוב הנשמות הוא קוצר בחרמש, המלכים זוכים לטעם החרב. מוות מתנייד ממקום למקום באמצעות סוס לבן (חי) בשם בינקי (ראו בהמשך).
כאשר אינו נוטל נשמות של בני-אדם באופן אישי, מוות עסוק בהשגחה על שעוני החול ונגיעה באלה שזמנם אזל (ובכך לקחת את נשמתם של בעליהם). בכל בוקר מוות עובד על חיבור ההקשרים של הסיבתיות על מנת לדאוג שהמציאות מתנהלת כשורה. מדי פעם הוא יוצא לחופשה, דבר שלעיתים גורם לבלגן.
אף על פי שמוות עוסק בעיקר בהסדרת נושא המוות בעולם הדיסק, הוא עסוק גם בתפקידים אחרים שבהם הוא מוודא שעולם הדיסק פועל כשורה ושומר על האנושות. כך למשל, כל בוקר הוא עובד על חיבור ההקשרים של הסיבתיות על מנת לדאוג שהמציאות מתנהלת ללא סתירות. בספר תרועת מוות, מוות מספר שיש לו שיג ושיח עם האלים ושבסוף גם הם זוכים לביקורו. בספר מעשי קסמים מוות מתעקש שהמכשף איפסלור האדום לא יקבע את גורלו של בנו באופן מוחלט אלא ייתן לו הזדמנות לקבוע את גורלו בעצמו, מוות מסביר שקביעת גורל מוחלטת עלולה להרוס את עולם הדיסק ושבכל נבואה חייב להיות סדק או פרצה. כמו כן, מוות הוא אחד מחמשת פרשי האפוקליפסה של עולם הדיסק. בספרים "אבא חורף" (Hogfather) ו"גנב הזמן" (Thief of Time) מוות מגייס את סוזן (נכדתו) ועוזר לה לסכל את תוכניותיהם של משגיחי המציאות (בעברית תורגם למאזיני המציאות) להשמיד את עולם הדיסק ובפרט את האנושות.
דמותו של מוות > ממלכתו של מוות

מוות חי בעולם חוץ-ממדי שבו לא קיים זמן אמיתי, אלא רק מעין-זמן (אין שם עבר, אין שם עתיד - רק הווה מוקדם יותר והווה מאוחר יותר) שאותו הוא בנה באמצעות העתקת הדברים שראה בעולם הדיסק. בגלל מגבלותיו היצירתיות כל הממלכה צבועה בגוונים שונים של שחור: כולל הצמחייה, המים, הפרחים והשמים. במרכז ממלכתו של מוות נמצא ביתו, בית מהודר בסגנון גותי ויקטוריאני המעוטר בעצמות וגולגולות, בית בו מוות עובד. הבית נקרא Mon Repos והוא יותר גדול מבפנים מאשר מבחוץ (כי מוות לא שולט באומנות של פרופורציות וסקאלה). הבית כולל חדר שינה אף על פי שמוות לעולם לא ישן (על פי הספרים, זאת כי כל בית צריך חדר שינה), ספרייה (שרובה מורכבת מאוטוביוגרפיות של כל היצורים החיים הנכתבות תוך כדי חייהם), חדר עבודה, כן למטריות המחזיק חרמשים וחדר מלא שעוני חול המייצגים את הזמן הנותר לכל יצור חי. בסוף הספר איש הקציר מוסיף מוות לממלכתו שדה דגן זהוב ענקי, זכר לימיו כקוצר בחווה של גברת פליטוורת'. באופן מפתיע שדה הדגן הוא בצבע זהוב לעומת שאר הממלכה שהיא בגוונים של שחור.
מוות מעסיק משרת, רב-מג גדול בשם אלברטו מאליך (בקיצור: אלברט), שפחד מהמפלצות והשדים שמחכים לו אחרי המוות ולכן סגר עסקה עם מוות בה הוא משרת אותו מחוץ לזמן במקום למות. מוות גם אימץ בת בשם איזבל, ולתקופה מסוימת שכר שוליה בשם מורט. השניים התחתנו והולידו בת בשם סוזן. כשהייתה קטנה, לקחו אותה הוריה לבקר את סבה והוא בנה לה נדנדה שעוברת דרך גזע עץ. כתוצאה מכך הוסר חלק הגזע המפריע לנדנוד, והחלק העליון של העץ נותר "מרחף" באוויר. הקשרים בין מוות לנכדתו לא היו טובים מאוד, מאחר שסוזן ניסתה להיות נורמלית, על אף שנולדה עם כוחות על-טבעיים (כמו היכולת לצאת מ"מעגל הזמן" או לעבור דרך קירות) הנובעים ממורשתו של סבה השלדי.
"משפחתו" של מוות > איזבל (Ysabell)

איזבל היא בתו המאומצת של מוות. היא אומצה על ידו לאחר שהוריה נהרגו כשניסו לחצות את "הקערה הגדולה" לדבריה מפני שמוות "חשב עליה צער". מכיוון שהזמן לא עובר בממלכתו של מוות איזבל נשארה בת 16 כבר 35 שנים. איזבל מתוארת כנערה גותית עם נטייה לדרמה וטרגדיה, כנראה בעקבות כל הספרים (שהם למעשה אוטוביוגרפיות של בני האדם החיים בעולם הדיסק) שהיא קראה ובהם מתוארות נערות יפות וצעירות המתאבדות בגיל צעיר בגלל אהבה נכזבת. היא מתעקשת להראות יפה, מסתורית ודרמטית - ולובשת שמלות בהתאם - אך פראצ'ט כותב שבעוד שנערות גותיות "חיות על אוויר" איזבל "חייה על שוקולד, הרבה שוקולד" - רמז לכך שמדובר בנערה מלאה. על פני השטח היא מתנשאת, מעליבה ומעצבנת, אך כשחודרים את המעטה הקוצני שלה מגלים את מעלותיה. איזבל די אוהבת את מוות, אביה המאמץ, ומכירה לו תודה, היא הודפת כל ביקורת נגדו בטענה שהוא "מאוד משתדל".
איזבל מופיעה לראשונה בספר אור מופלא, שם היא מנסה להרוג את סתמרוח במכת חרמש כדי שיישאר בעולמו של מוות ויארח לה חברה, אך תיבת המטען Luggage מצילה אותו. לאיזבל תפקיד נכבד בספר תרועת מוות, בו מוות שוכר שוליה, נער צעיר בשם מורט. מוות מנסה לשדך בין השניים בצורה עקיפה, אך נראה שמורט ואיזבל עסוקים בעיקר בלהחליף עלבונות אחד כלפי השני. לאט לאט היחסים ביניהם מתחממים והופכים משנאה הדדית להערכה ולבסוף לאהבה. התפנית מתרחשת אחרי שמוות לא חוזר מחופשתו, ועל מורט ואיזבל לתקן את המציאות: מורט לוקח על עצמו למלא את התפקיד של מוות בנטילת נשמות החיים בעוד שאיזבל מחברת את ההקשרים של הסיבתיות, מלאכה שלמדה ממוות, ובכך מונעת מעולם הדיסק לקרוס.
מאוחר יותר התחתנה עם מורט וילדה בת בשם סוזן, לפני שהיא ומורט מתו בתאונת כרכרה.
"משפחתו" של מוות > מורט (Mort)

מורט הוא השוליה של מוות. בספר תרועת מוות, מוות שכר את מורטימר (בקיצור: מורט) לעבוד אצלו כשוליה ואחר כך כממלא מקום בזמן שמוות יצא לחקור את האנושות. מורט, שנדרש לקחת את חייה של נסיכה יפהפייה, העדיף תחת זאת להצילה ובכך יצר בעיה במציאות. בסופו של דבר מוות שב לתפקידו וסידר את הבעיה. מורט פוטר מעבודתו והתחתן עם איזבל (בתו של מוות) והשניים הוכתרו על ידי הנסיכה קלי כדוכס ודוכסית של סטו-הליט. הם הספיקו להוליד ילדה בשם סוזן, לפני שמתו בתאונת כרכרה.
בתחילת הספר מורט מתואר כנער ג'ינג'י גמלוני ומגושם, "עם הרבה ברכיים שלא נמצאות במקומן הנכון" וחסר ביטחון עצמי. אחרי שמוות שוכר אותו בתור שוליה ומלמד אותו את סודות המקצוע, מורט מגלה בתוך עצמו עוצמות חדשות, ובהמשך - עם התגברות ביטחונו העצמי - הוא נהפך לפחות מגושם, ואף כמעט מצליח לנצח את מוות בדו-קרב. מוות תיאר את מורט כ"נלהב" ו"מהיר תפישה".